CELEX: 22004D0122
Language: hr
Date: 2004-09-24 00:00:00
Title: Odluka Zajedničkog odbora EGP-a br. 122/2004 od 24. rujna 2004. o izmjeni Priloga II. (Tehnički propisi, norme, testiranje i potvrđivanje) Sporazumu o EGP-u

11/Sv. 98
            
            
               HR
            
            
               Službeni list Europske unije
            
            
               197
            
         22004D0122
   
               L 064/18
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 122/2004
   od 24. rujna 2004.
   o izmjeni Priloga II. (Tehnički propisi, norme, testiranje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike u Europskom gospodarskom prostoru, koji je potpisan 14. listopada 2003. u Luxembourgu (1).
            
         
               (2)
            
            
               Direktiva 2003/97/EZ Europskog parlamenta i Vijeća od 10. studenoga 2003. o usklađivanju zakonodavstava država članica u odnosu na homologaciju tipa uređaja za neizravno gledanje i vozila opremljenih s tim uređajima, izmjeni Direktive 70/156/EEZ te stavljanju izvan snage Direktive 71/127/EEZ (2) treba se unijeti u Sporazum,
            
         ODLUČIO JE:
   Članak 1.
   Poglavlje I. Priloga II. Sporazumu mijenja se kako slijedi:
   
               1.
            
            
               u točku 1. (Direktiva Vijeća 70/156/EEZ) dodaje se sljedeća alineja:
               
                           „—
                        
                        
                           
                              32003 L 0097: Direktiva 2003/97/EZ Europskog parlamenta i Vijeća od 10. studenoga 2003. (SL L 25, 29.1.2004., str. 1.).”;
                        
                     
         
               2.
            
            
               iza točke 45.zb (Direktiva 2002/51/EZ Europskog parlamenta i Vijeća) umeće se sljedeća točka:
               
                           „45.zc
                        
                        
                           
                              32003 L 0097: Direktiva 2003/97/EZ Europskog parlamenta i Vijeća od 10. studenoga 2003. o usklađivanju zakonodavstava država članica u odnosu na homologaciju tipa uređaja za neizravno gledanje i vozila opremljenih s tim uređajima, izmjeni Direktive 70/156/EEZ te stavljanju izvan snage Direktive 71/127/EEZ (SL L 25, 29.1.2004., str. 1.).
                        
                     Odredbe Direktive tumače se, za potrebe ovog Sporazuma, uz sljedeće prilagodbe:
               U Prilogu I. u točku 1.1.1. Dodatka 5. dodaje se sljedeće:
               
                  ‚IS za Island, FL za Lihtenštajn i 16 za Norvešku’ ”;
               
            
         
               3.
            
            
               točka 9. (Direktiva Vijeća 71/127/EEZ) briše se od 24. siječnja 2010.
            
         Članak 2.
   Tekst Direktive 2003/97/EZ na islandskom i norveškom jeziku, koji će biti objavljen u Dodatku o EGP-u Službenog lista Europske unije, vjerodostojan je.
   Članak 3.
   Ova Odluka stupa na snagu 25. rujna 2004., pod uvjetom da su sve obavijesti predviđene člankom 103. stavkom 1. Sporazuma dostavljene Zajedničkom odboru EGP-a (3).
   Članak 4.
   Ova se Odluka objavljuje u odjeljku za EGP i u Dodatku o EGP-u Službenog lista Europske unije.
   
      Sastavljeno u Bruxellesu 24. rujna 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 130, 29.4.2004., str. 3.
   
      (2)  SL L 25, 29.1.2004., str. 1.
   
      (3)  Ustavni zahtjevi nisu navedeni.